РАЙОННА ИЗБИРАТЕЛНА КОМИСИЯ ТЪРГОВИЩЕ

ЗА ИЗБОРИТЕ ЗА НАРОДНИ ПРЕДСТАВИТЕЛИ НА 11 ЮЛИ 2021Г.

ПРОТОКОЛ № 21

Днес, **11.07.2021г**. в гр. Търговище, в **7**,00 часа започна заседание на Районна избирателна комисия – Търговище, на което присъстваха:

ПРЕДСЕДАТЕЛ: Диана Йорданова Игнатова

ЗАМ.-ПРЕДСЕДАТЕЛ: Тодор Костадинов Тодоров

ЗАМ.-ПРЕДСЕДАТЕЛ: Добри Димитров Ковачев

СЕКРЕТАР: Дениз Мустафов Хюсниев

ЧЛЕНОВЕ: Десислава Бойкова Мирева

Людмил Ивов Иванов

Маринела Павлова Първанова

Ивалина Вескова Господинова

Николай Господинов Бойчев

Галин Дамянов Дамянов

Неслихан Кямилова Хамидова

Дориана Георгиева Иларионова

Анелия Райкова Александрова

**Присъстват 13 члена на комисията** - Диана Игнатова, Тодор Тодоров, Добри Ковачев, Дениз Хюсниев, Ивалина Господинова, Анелия Александрова, Десислава Мирева, Маринела Първанова, Неслихан Хамидова, Дориана Иларионова, Людмил Иванов, Николай Бойчев, Галин Дамянов/13/.

Налице е изискуемият от чл.70, ал.3 от ИК кворум и комисията може да започне своята работа.

С 13 гласа ЗА, РИК прие

**РЕШЕНИЕ № 128/11.07.2021г.**

Относно: Замяна в СИК на територията на община Антоново

На основание чл.72, ал.1,т.1 и т.4 и т.5 от ИК, РИК Търговище

**Р Е Ш И**

Освобождава член на СИК 280200015 Анифе Салиева поради несъвместимост и назначава на нейно място за член Сейхан Хашимов.

Анулира удостоверението на освободения член и издава ново на новоназначения такъв.

Решението подлежи на оспорване в 3дневен срок пред ЦИК.

**РЕШЕНИЕ № 129/11.07.2021г.**

Относно: Замяна в СИК на територията на община Търговище по заявление на КП“ГЕРБ-СДС“ с вх.№ 255/11.07.2021

На основание чл.72, ал.1,т.1 и т.4 и т.5 от ИК, РИК Търговище

**Р Е Ш И**

Освобождава член на СИК 283500008 Ангелина Димитрова поради физическа невъзможност да се яви и назначава Румяна Стоева.

Анулира удостоверението на освободения член и издава ново на новоназначения такъв.

Решението подлежи на оспорване в 3дневен срок пред ЦИК.

**РЕШЕНИЕ № 130/11.07.2021г.**

Относно: Замяна в СИК на територията на община Търговище по заявление на КП“ИЗПРАВИ СЕ!МУТРИ ВЪН!“ с вх.№ 256/11.07.2021

На основание чл.72, ал.1,т.1 и т.4 и т.5 от ИК, РИК Търговище

**Р Е Ш И**

Освобождава член на СИК 283500058 Валери Севдалинов поради физическа невъзможност да се яви и назначава Йоана Иванова.

Анулира удостоверението на освободения член и издава ново на новоназначения такъв.

Решението подлежи на оспорване в 3дневен срок пред ЦИК.

По отношение на предложението за преназначаване на член на СИК 283500081 от квотата на ПП“Има такъв народ“, тъй като заемащият длъжността зам.председател не се яви в началото на изборният ден, за зам.председател и липсата на друго тяхно предложение за заемане длъжността на член в същата комисия, възникнаха 2 предложения – първото да бъде назначен член от КП“ГЕРБ-СДС“, второто – от ПП“Движение за права и свободи“. След проведено гласуване, на което присъстваха всички 13 члена на комисията, бе прието решение да бъде назначен член на комисията от квотата на ПП“Движение за права и свободи“, като „ЗА“ гласуваха – Диана Игнатова, Добри Ковачев, Дениз Хюсниев, Ивалина Господинова, Николай Бойчев, Неслихан Хамидова, Галин Дамянов, Дориана Иларионова, Анелия Александрова, а „Против“ гласуваха – Маринела ЍПърванова, Тодор Тодором, Десислава Мирева и Людмил Иванов.

С 9 гласа“За“ , РИК Търговище прие

**РЕШЕНИЕ № 131/11.07.2021г.**

Относно: Преназначаване на член на СИК за зам.председател и допълване състава на СИК 283500081

На основание чл.72, ал.1,т.1 и т.4 и т.5 от ИК, РИК Търговище

**Р Е Ш И**

Преназначава Силвия Иванова – член за зам.председател и назначава за член Селджан Селим.

**РЕШЕНИЕ № 132/11.07.2021г.**

Относно: Замяна в СИК 283500037 по заявление с вх.№257/11.07.2021г.от КП“Демократична България – Обединение“

На основание чл.72, ал.1,т.1 и т.4 и т.5 от ИК, РИК Търговище

**Р Е Ш И**

Освобождава Мирослава Неделчева – член и назначава Дарина Георгиева за член в СИК 283500037.

Анулира издаденото удостоверение и издава ново на новоназначения член.

Решението подлежи на оспорване в 3дневен срок пред ЦИК.

**РЕШЕНИЕ № 133/11.07.2021г.**

Относно: Преустановяване на гласуването със СУЕМГ в секция 283500050 и преминаване към гласуване с хартиени бюлетини

В РИК Търговище постъпиха Констативен протокол № 4 и Протокол с Решение №2 на СИК 283500050 на територията на община Търговище, относно обстоятелството, че при стартиране на гласуването, след първият избирател, на екрана на устройството е започнал да се изписва надпис, че липсва хартия. В 7.07 часа е уведомен техникът на „СИЕЛА НОРМА“, който е пристигнал в 7.20ч. До 8.00 ч.повредата не е могла да бъде отстранена, за което е и съставен констативния протокол в 8.00ч., след което в 8.03 мин.е прието решение на СИК за преустановяване на гласуването на СУЕМГ и преминаване към гласуване с хартиени бюлетини.

След като се запозна с представените документи и на основание чл.72, ал.1, т.1 от ИК, в съответствие с указанията на ЦИК, РИК Търговище

**Р Е Ш И**

Да се преустанови гласуването със СУЕМГ в секция 283500050 поради наличие на предпоставките на чл.269 от ИК и да се премине към гласуване с хартиени бюлетини.

Решението да се изпрати на ЦИК незабавно.

Решението подлежи на оспорване в 3дневен срок пред ЦИК.

**РЕШЕНИЕ № 134/11.07.2021г.**

Относно: Жалба с вх.№ 260/11.07.2021г.

Постъпила е жалба с вх. № 260/11.07.2021г. от Тоника Колева – областен координатор на ГП „Българско лято“ – Търговище, с което оспорва неправомерно премахнатите агитационни материали на ГП „Българско лято“, поставени на кръстовището на ул. „Паисий“ и ул. „П.Р. Славейков“, като твърди че са законно поставени с оглед издаденото Разрешително № 10 от 06.07.2021г. на кмета на община Търговище на основание чл. 183, ал. 3 от Изборния кодекс.

Оспорва Протокол № 2/11.07.2021г. на СИК № 283500027, като счита същия за незаконосъобразен и в нарушение на чл. 183, ал. 5 от ИК. Към жалбата са приложени Протокол № 2/11.07.2021г. на СИК № 283500027 и Разрешително № 10 от 06.07.2021г. на кмета на община Търговище.

С оглед на така подадената жалба и след извършена проверка от членовете на РИК-Търговище се установи, че посоченото от жалбоподателката Разрешително № 10 от 06.07.2021г. на кмета на община Търговище е със срок на действие до 11.07.2021г. Също така оспорващият не оспорва факта, че поставените агитационни материали се намират в по-малко от 50 метра от входа на сградата, в която е изборното помещение.

Предвид изложеното жалбоподателката неправилно се позовава на чл. 183, ал. 5 ИК, тъй като разпоредбата на чл. 184 от ИК е императивна, а издаденото разрешително не може да противоречи на закона. В тази връзка правилна е констатацията на СИК 283500027, обективиран в Протокол № 2/11.07.2021г., поради което следва да бъде потвърдена, а жалбата отхвърлена, като неоснователна.

На основание чл.72, ал.1,т.1 и т.20 от ИК, РИК Търговище

**РЕШИ:**

ОСТАВЯ БЕЗ УВАЖЕНИЕ подадената жалба от Тоника Колева – представител на ГП „Българско лято“, вх.№ 260/11.07.2021г., за премахнати агитационни материали в близост до входа на сградата, в която е изборното помещение.

Решението подлежи на оспорване в тридневен срок от обявяването му по реда на чл.73 от ИК.

**РЕШЕНИЕ № 135/11.07.2021г.**

Относно: Жалба с вх.№ 262/11.07.2021г.

Постъпила е жалба с вх. № 262/11.07.2021г. от Антонина Душева – пълномощник на КП“Демократична България – Обединение“, относно нарушение на изборния процес в СИК282200037, член на СИК показва на машината на избирател как да гласува и за кого да гласува.

След разговор с председателя на СИК, същият увери, че ставало въпрос за еднократен случай на доближаване на член на СИК до машината, да помогне на избирател да извади неправилно поставена от него карта.

Предвид изложеното и на основание чл.72, ал.1,т.1 и т.20 от ИК, РИК Търговище

**РЕШИ:**

Указва на СИК 282200037 да спазва точно разпоредбите на ИК и на Методическите указания на ЦИК.

Решението подлежи на оспорване в тридневен срок от обявяването му по реда на чл.73 от ИК.

**РЕШЕНИЕ № 136/11.07.2021г.**

Относно: Жалба с вх.№ 263/11.07.2021г.

Постъпила е жалба с вх. № 263/11.07.2021г. от адв.Александър Иванов – пълномощник на КП“Демократична България – Обединение“, относно нарушение на изборния процес в СИК280200035, кметът на населеното място присъствал в избирателната секция и осъществявал нерегламентиран контрол на изборния процес. Проведен бе разговор с председателя на СИК, който обясни случаят като еднократен акт на посещение на кмета на населеното място, който им доставил дезинфектанти и др.материали за нуждата на комисията. Повече не се е завръщал в изборното помещение.

Предвид изложеното и на основание чл.72, ал.1,т.1 и т.20 от ИК, РИК Търговище

**РЕШИ:**

Указва на СИК 280200035 да спазва точно разпоредбите на ИК и на Методическите указания на ЦИК.

Решението подлежи на оспорване в тридневен срок от обявяването му по реда на чл.73 от ИК.

**РЕШЕНИЕ № 137/11.07.2021г.**

Относно: Жалба с вх.№ 265/11.07.2021г.

Постъпила е жалба с вх. № 265/11.07.2021г. от адв.Венцислав Бенов – пълномощник на КП“Демократична България – Обединение“, относно нарушение на изборния процес в СИК283500039, автомобил с агитационни материали на ПП“Движение за права и свободи“бил пред секцията и извозвал хора до секциите. Полицията била сезирана, но не предприемала действия.

Извършена бе проверка на място от членове на РИК Търговище и бе установено, че не е налице нарушение на ИК.

Предвид изложеното и на основание чл.72, ал.1,т.1 и т.20 от ИК, РИК Търговище

**РЕШИ:**

Не е установено нарушение на ИК, след извършена проверка по жалба с вх.№ 265/11.07.2021г.

Решението подлежи на оспорване в тридневен срок от обявяването му по реда на чл.73 от ИК.

**РЕШЕНИЕ № 138/11.07.2021г.**

Относно: Сигнал с вх.№266/11.07.2021г.

Постъпило е писмо от МВР – ОД, относно получен сигнал на тел.112 относно нарушение на изборните правила от член на СИК 283500085, който стоял до машината за гласуване и натискал дисплея вместо избирателите. След разговор с председателя на СИК, същият обясни, че не е имало такъв случай в тяхната секция и изложеното в сигнала не отговаря на действителността.

На основание чл.72, ал.1,т.1 и т.20 от ИК, РИК Търговище

**РЕШИ:**

Указва на СИК 283500080 да спазва точно разпоредбите на ИК и Методическите указания на ЦИК.

Решението подлежи на оспорване в тридневен срок от обявяването му по реда на чл.73 от ИК.

Председател:

Диана Игнатова

Секретар:

Дениз Хюсниев